CELEX: 31994R1477
Language: el
Date: 1994-06-27 00:00:00
Title: ΚΑΝΟΝΙΣΜΟΣ (ΕΚ) αριθ. 1477/94 ΤΗΣ ΕΠΙΤΡΟΠΗΣ της 27ης Ιουνίου 1994 για την έκδοση πιστοποιητικών εισαγωγής παραδοσιακών μπανανών στα πλαίσια καταγωγής των χωρών ΑΚΕ για το τρίτο τρίμηνο του 1994

Avis juridique important

|

31994R1477

ΚΑΝΟΝΙΣΜΟΣ (ΕΚ) αριθ. 1477/94 ΤΗΣ ΕΠΙΤΡΟΠΗΣ της 27ης Ιουνίου 1994 για την έκδοση πιστοποιητικών εισαγωγής παραδοσιακών μπανανών στα πλαίσια καταγωγής των χωρών ΑΚΕ για το τρίτο τρίμηνο του 1994  

Επίσημη Εφημερίδα αριθ. L 159 της 28/06/1994 σ. 0036 - 0036

ΚΑΝΟΝΙΣΜΟΣ (ΕΚ) αριθ. 1477/94 ΤΗΣ ΕΠΙΤΡΟΠΗΣ της 27ης Ιουνίου 1994 για την έκδοση πιστοποιητικών εισαγωγής παραδοσιακών μπανανών στα πλαίσια καταγωγής των χωρών ΑΚΕ για το τρίτο τρίμηνο του 1994Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993 περί κοινής οργανώσεως της αγοράς στον τομέα της μπανάνας (1), όπως τροποποιήθηκε από τον κανονισμό (ΕΚ) αριθ. 3518/93 της Επιτροπής (2),  τον κανονισμό (ΕΟΚ) αριθ. 1442/93 της Επιτροπής της 10ης Ιουνίου 1993 περί λεπτομερειών εφαρμογής του καθεστώτος εισαγωγής μπανανών στην Κοινότητα (3), όπως τροποποιήθηκε τελευταία από τον κανονισμό (ΕΚ) αριθ. 1299/94 (4), και ιδίως το άρθρο 16  παράγραφος 1,  Εκτιμώντας:  ότι ο κανονισμός (ΕΚ) αριθ. 1257/94 της Επιτροπής (5) έχει καθορίσει τις ενδεικτικές ποσότητες κατά την εισαγωγή των μπανανών στην Κοινότητα για το τρίτο τρίμηνο του έτους 1994, για τις εισαγωγές που προέρχονται από τα κράτη ΑΚΕ στο πλαίσιο των  παραδοσιακών ποσοτήτων- ότι οι ποσότητες που ζητούνται για την εισαγωγή παραδοσιακών μπανανών ΑΚΕ κατά το τρίτο τρίμηνο του 1994 δεν ξεπερνούν τις ποσότητες που έχουν καθορισθεί από τον κανονισμό (ΕΚ) αριθ. 1257/94- ότι πρέπει, συνεπώς, να καθορισθεί ενιαίο ποσοστό μειώσεως- ότι οι διατάξεις του παρόντος κανονισμού πρέπει ν' αρχίσουν να ισχύουν αμέσως για να είναι δυνατή η όσο το δυνατόν ταχύτερη έκδοση πιστοποιητικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Για το τρίτο τρίμηνο του 1994, όσον αφορά τις αιτήσεις πιστοποιητικών εισαγωγής μπανανών που κατάγονται από τις χώρες ΑΚΕ, πιστοποιητικά εισαγωγής εκδίδονται για τις ποσότητες που αναγράφονται στην αίτηση.   Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Ιουνίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 47 της 25. 2. 1993, σ. 1.  (2) ΕΕ αριθ. L 320 της 22. 12. 1993, σ. 15.  (3) ΕΕ αριθ. L 142 της 12. 6. 1993, σ. 6.  (4) ΕΕ αριθ. L 141 της 4. 6. 1994, σ. 38.  (5) ΕΕ αριθ. L 137 της 1. 6. 1994, σ. 52.